Document ID: 32005D0753

KOMMISSIONENS BESLUTNING
af 24. oktober 2005
om ændring af bilag II til Rådets beslutning 79/542/EØF for så vidt angår import af fersk kød fra Brasilien
(meddelt under nummer K(2005) 4168)
(EØS-relevant tekst)
(2005/753/EF)
MISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, stk. 1 og 4, og
ud fra følgende betragtninger:
(1)
I del 1 i bilag II til Rådets beslutning 79/542/EØF af 21. december 1979 om en liste over tredjelande og dele af tredjelande og om dyre- og folkesundhedsbetingelser og udstedelse af veterinærcertifikat ved import til EF af levende dyr og fersk kød (2) er der opstillet en liste over tredjelande og dele af tredjelande, hvorfra det er tilladt for medlemsstaterne at importere visse levende dyr og fersk kød af disse.
(2)
I henhold til nævnte beslutning er det tilladt at importere udbenet og modnet oksekød fra en del af Brasiliens område til Fællesskabet, da der vaccineres mod mund- og klovesyge.
(3)
De brasilianske myndigheder har imidlertid bekræftet et udbrud af mund- og klovesyge, som er indberettet af Verdensorganisationen for Dyresundhed den 10. oktober 2005, i Brasilien i staten Mato Grosso do Sul nær grænsen til staten Paraná. Dertil kommer, at der er mange flytninge og epidemiologiske forbindelser mellem nævnte stater og staten São Paulo. Da der ikke foreligger nærmere oplysninger, der gør det muligt præcist at afgrænse det sygdomsramte område, og for at sikre Fællesskabets høje sundhedsstatus med hensyn til mund- og klovesyge, bør import af oksekød fra de pågældende stater derfor suspenderes.
(4)
Den første indberetning til de brasilianske veterinærmyndigheder skete den 30. september 2005. Derfor bør sendinger ledsaget af certifikat vedrørende udbenet og modnet kød af kvæg, der er slagtet før nævnte dato, accepteres, men import af alle sendinger af sådant kød af kvæg, der er slagtet på eller efter nævnte dato hidrørende fra de pågældende tre stater, bør suspenderes.
(5)
Del 1 i bilag II til beslutning 79/542/EØF bør ændres i overensstemmelse hermed.
(6)
Denne beslutning tages op til revision på baggrund af oplysninger fra Brasilien.
(7)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Del 1 i bilag II til beslutning 79/542/EØF erstattes af teksten i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 24. oktober 2005.

Labels: 17
0
3
6
18